Suchinthana/ta-wikipedia huggingface dataset:
வைகானசம்

வைகானசம் (Vaikhānasa) வைணவ சமயத்தினர் பின்பற்றும் இரண்டு ஆகமங்களின் தொன்மையான ஒன்றாகும். விகநச முனிவரால் உருவாக்கப்பட்டதாக கருதப்படும் இந்த ஆகம நெறியினைப் பின்பற்றுவோர் வைகானசர் ஆவர். திருவேங்கடம் (திருப்பதி) திருமாலிருஞ்சோலை போன்ற திவ்யதேசங்களில் வைகானச அர்ச்சகர்கள்தாம் பெருமாளுக்கு ஆராதனம் செய்கிறார்கள். இவர்கள் வடகலை வைணவ சமயப் பிரிவைச் சேர்ந்தவர்கள்.

மூலவர் திருமேனியைத் தொடும் உரிமையுடையவர்கள் இவர்கள். இவர்களுக்கு உதவியாகப் பணிபுரியும் பட்டர்களுக்கும் மூலத்திருமேனியைத் தொடும் உரிமை இல்லை. இவர்கள் நெறி வேதத்தை அடிப்படையாகக் கொண்டது. இவர்கள் இராமாநுசரையோ நம்மாழ்வாரையோ தம் குல குருவாக ஏற்றுக் கொள்வதில்லை. அதனால் திவ்வியப் பிரபந்தங்களை இவர்கள் ஓதுவதில்லை. 

பஞ்ச சம்ஸ்காரம் (வைணவனாக எண்ணப்படுவதற்குத் தேவைப்படும் ஐவகைத் தூய்மைகள்) என்ற வைணவ தீட்சையை இவர்கள் பெறுவதுமில்லை. தாயின் கருவிலேயே இம்முத்திரை தங்களுக்கு
இடப்பட்டுவிட்டது என்பது இவர்களின் நம்பிக்கையாகும். 

பரத்துவம், (வைகுண்டத்தில் உள்ள நிலை) வியூகம் (பாற்கடலில் உள்ள நிலை), விபவம் (அவதாரநிலை), அந்தர்யாமி (உயிரில் கரந்து நிற்கும் நிலை), அர்ச்சை (கோவில்களி்ல் குடிகொண்டுள்ள திருவுருவ நிலை) என்னும் வைணவ வழிபாட்டு நெறிகளில் அர்ச்சாவதாரத்தையே (கண்ணுக்குப் புலனாகும் பொருள்களாற் செய்யப்பெற்றுக் கோயில்களில் வழிபடப்பெறும் திருமேனிகளை வணங்குவதையே) வைகானசர் பின்பற்றுகின்றனர். பிற நெறிகளை ஏற்பதில்லை.

ஆழ்வார்கள், ஆச்சாரியர்கள் காலத்தில் உருவான கொள்கைகளை அவர்கள் ஏற்றுக்கொள்ள மறுப்பதால், ஆழ்வார்கள் காலத்திற்கு முன்பே வைகானசர் தமிழ்நாட்டுக் கோயில்களில் பணியாளராக நிலைபெற்றிருக்க வேண்டும் என்று ஆய்வாளர்கள் கருதுகின்றனர். “எனவே தமிழ் நிலத்து நெறிகளில்
காலூன்றாமல் தங்களது தனித் தன்மையினைக் காப்பவர்களாக (puritans) இவர்கள் உள்ளனர். இவர்கள் வடமொழி வேதங்களை மட்டும் ஏற்றுக்கொள்வதற்கும் அதுவே காரணமாதல் வேண்டும்” என்பது அறிஞர்களின் முடிவாகும்.

மேற்கோள்கள்

இவற்றையும் காண்க
 பாஞ்சராத்திரம்

வெளி இணைப்புகள்
 வைகானச பிரிவு வைணவர்களின் இணையதளம் 
 வைகானச மற்றும் பாஞ்சராத்திரம் ஆகமப் பிரிவினர்களுக்கு இடையே உள்ள வேற்றுமைகள்

வைணவப் பிரிவுகள்
ஆகமங்கள்
கஸ்தூரி பட்டு

கஸ்தூரி பட்டு, (Kasthuriraani Patto, பிறப்பு: 1979), மலேசிய அரசியல்வாதி ஆவார். மலேசிய நாடாளுமன்றத்தின் மக்களவைக்கு, எதிர்க்கட்சியில் தேர்வு செய்யப் பட்ட முதல் தமிழ்ப் பெண். 2018-ஆம் ஆண்டு  நடைபெற்ற மலேசியாவின் 14-வது பொதுத் தேர்தலில், பினாங்கு, பத்து காவான் நாடாளுமன்றத் தொகுதியில் 33,553 வாக்குகள் பெரும்பான்மையில் வெற்றி பெற்றார். சீனர்கள் மிகுதியாக வாழும் பத்து காவான் தொகுதியில், ஓர் இளம் தமிழ்ப் பெண் வெற்றி பெற்றது ஓர் அரசியல் சாதனையாகும்.

அந்தத் தேர்தலில் அவர் ஜனநாயக செயல் கட்சியின் சார்பில் போட்டியிட்டார். ஆளும் பாரிசான் நேசனல் கட்சியைச் சேர்ந்த ஜெயந்தி தேவி பாலகுரு அந்தத் தேர்தலில் தோல்வி அடைந்தார். இந்தத் தொகுதியில் பதிவுபெற்ற வாக்காளர்கள் 55,479 பேர். இவர்களில் சீனர்கள் ஏறக்குறைய 62 விழுக்காட்டினர்.

கஸ்தூரி பட்டுவின் தந்தையார் அமரர் பி. பட்டு, நாடறிந்த மூத்த அரசியல்வாதியாகும். பன்மொழித் திறன் பெற்றவர். தமிழ், சீன மொழிகளில் சிறப்பாகப் பேசக் கூடியவர். ஜனநாயகச் செயல் கட்சியில் முக்கிய தலைவராக வலம் வந்தவர். அவர் பேராக், மெங்லெம்பு தொகுதியின் மலேசிய நாடாளுமன்ற மக்களவை உறுப்பினராகச் சேவை செய்தவர். மலேசிய இந்தியர்களின் உரிமைகளுக்காகப் போராடியவர். மலேசிய உள்நாட்டுக் பாதுகாப்புச் சட்டத்தின் கீழ் கைது செய்யப்பட்டு, கமுந்திங் சிறையில் 1978-ஆம் ஆண்டு சிறைவாசம் அனுபவித்தவர்.

வாழ்க்கைக் குறிப்பு
கஸ்தூரி பட்டுவின் செல்லப் பெயர் கஸ்தூரி ராணி பட்டு. இவர் பேராக், ஈப்போவில் பிறந்து வளர்ந்தவர். தன் தொடக்கக் கல்வியை, 1987-ஆம் ஆண்டு, ஈப்போ கான்வெண்ட் தொடக்கப் பள்ளியில் பெற்றார்.

1993-ஆம் ஆண்டு ஈப்போ, கான்வெண்ட் உயர்நிலைப்பள்ளி; 1997-ஆம் ஆண்டு ஈப்போ, செயிண்ட் மைக்கல் மேல் உயர்நிலைப்பள்ளியில் கல்வியைத் தொடர்ந்தார். 1999-ஆம் ஆண்டு கோலாலம்பூர், மலாயா பல்கலைக்கழகத்தில் நுண்ணுயிரியல் துறையில் பட்டப் படிப்பை மேற்கொண்டார்.

நுண்ணுரியல் துறையில் ஆய்வு

பல்கலைக்கழகப் படிப்பை முடித்துக் கொண்ட பின்னர், சிலாங்கூர், பெட்டாலிங் ஜெயாவில் உள்ள கிரிபல்ஸ் நோய்க்குறியியல் நிறுவனத்தில் பணி புரிந்தார். இந்த நிறுவனம் ஆஸ்திரேலிய நிறுவனம் ஆகும். 1996-ஆம் ஆண்டு மலேசியாவில் தன் சேவையைத் தொடங்கியது.

ஐந்து ஆண்டுகளுக்குப் பின்னர், மலாயா பல்கலைக்கழகத்தில் சேர்ந்து, ஊழியம் செய்தவாறு நுண்ணுரியல் துறையில் ஆய்வுகள் மேற்கொண்டார். இந்தக் கட்டத்தில் அவருக்கு அரசியலின் தாக்கம் ஏற்பட்டது.

பட்டுவிற்கு மாரடைப்பு

1995-ஆம் ஆண்டு மலேசியப் பொதுத் தேர்தல் காலத்தில் தன் தந்தை பட்டுவுடன் சேர்ந்து கொண்டு, மலேசியா முழுமையும் அரசியல் பிரசாரப் பயணம் செய்தவர் கஸ்தூரிராணி. அப்போது கஸ்தூரிராணிக்கு வயது 16. ஜ.செ.க. தேர்தல் பிரசாரத்தில் முழுமூச்சாக ஈடுபட்டார். அந்தத் தேர்தலில் ஜ.செ.க. மிக மோசமாகத் தோல்வி அடைந்தது.

அந்தச் சமயத்தில், இவருடைய தந்தையார் பட்டு, ஜ.செ.க. கட்சியின் துணைப் பொதுச் செயலாளராகவும், ‘ராக்கெட்’ இதழின் ஆசிரியராகவும் இருந்தார். அதன் பின்னர் இரண்டு மாதங்கள் கழித்து அவருக்கு மாரடைப்பு ஏற்பட்டு இறந்து போனார்.

மேற்கோள்

வெளி இணைப்புகள்

மலேசிய அரசியல்வாதிகள்
மலேசியத் தமிழர்
மலேசியத் தமிழ்ப் பெண்கள்
மலேசியத் தமிழ் அரசியல்வாதிகள்
படித்தால் மட்டும் போதுமா

படித்தால் மட்டும் போதுமா 1962 ஆம் ஆண்டில் வெளிவந்த தமிழ்த் திரைப்படம் ஆகும். சிவாஜி கணேசன், கே. பாலாஜி, சாவித்திரி, ராஜசுலோசனா ஆகியோர் முக்கிய பாத்திரங்களில் நடித்தனர். ஏ. பீம்சிங் இத்திரைப்படத்தை இயக்கியிருந்தார். கண்ணதாசன், மாயவநாதன் ஆகியோர் எழுதிய பாடல்களுக்கு விசுவநாதன் - இராமமூர்த்தி ஆகியோர் இசையமைத்தனர்.

இந்தத் திரைப்படம் சிவாஜி கணேசனுக்கு ஒரு வெற்றி படமாக அமைந்தது. இத்திரைப்படம் வங்காள மொழித் திரைப்படமான "நா" வின் தழுவலாகும்.("நா" திரைப்படம்  தராசங்கர் பாண்டியோபாத்யாய் எழுதிய "நா" என்ற நாவலின் தழுவல்).

கதை 
படத்தில் பாலாஜி, சிவாஜி கணேசன் ஆகியோர் அண்ணன் தம்பிகளாவர். தம்பி படிக்காதவன். அண்ணன் படித்தவன். இருவருக்கும் திருமணம் செய்யும் நோக்கத்துடன் தம்பிக்குப் பெண் பார்க்க அண்ணனும் அண்ணனுக்குப் பெண் பார்க்க தம்பியும் செல்வார்கள். பெண் பார்க்கப்போன இடத்தில் தம்பிக்காகப் பார்த்த பெண் அண்ணனின் மனதைக் கவர்ந்துவிடுகிறாள். அவளை அடைய திட்டம் போட்டு, ஒரு மொட்டைக் கடிதம் வழியே அதில் வெற்றியும் பெற்றுவிடுகிறான். இருவருக்கம் திருமணம் நடந்துவிடுகிறது.  ஆனால், இதன்பின்னர் தம்பியின் வாழ்க்கையில் புயல்வீசுகிறது. படிக்காதவனை அவனுடைய மனைவியே விரும்புவதில்லை. ஒரு கட்டத்தில் தம்பிக்கு அண்ணனின் சூழ்ச்சி தெரிந்துவிடுகிறது. சாவித்திரியும் ராஜ சுலோசனாவும் மனைவிகளாகவும் நடித்திருக்கின்றனர். அதன் பின்னர் இவர்கள் வாழ்க்கை என்ன ஆனது என்பதை முடிவு.

நடிகர்கள்

பாடல்கள்
 ஓகோகோகோ மனிதர்களே (டி. எம். சௌந்தரராஜன்)
 பொன் ஒன்று கண்டேன் (டி. எம். சௌந்தரராஜன், பி. பி. ஸ்ரீனிவாஸ்)
 காலம் செய்த கோமாளி தனத்தில் (பி. பி. ஸ்ரீனிவாஸ், ராகவன், ஜி. கே. வெங்கடேஷ்)
 தண்ணிலவு தேனிறைக்க (பி. சுசீலா)
 நல்லவன் எனக்கு நானே நல்லவன் (டி. எம். சௌந்தரராஜன், பி. பி. ஸ்ரீனிவாஸ்)
 நான் கவிஞனும் இல்லை (டி. எம். சௌந்தரராஜன்)
 அண்ணன் காட்டிய வழியம்மா (டி. எம். சௌந்தரராஜன்)

உசாத்துணை 
 

1962 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
சாவித்திரி நடித்த திரைப்படங்கள்
ஏ. பீம்சிங் இயக்கிய தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
பி. கண்ணாம்பா நடித்த திரைப்படங்கள்
எம். ஆர். ராதா நடித்த திரைப்படங்கள்
எஸ். வி. சகஸ்ரநாமம் நடித்த திரைப்படங்கள்
எஸ். வி. ரங்கராவ் நடித்த திரைப்படங்கள்
அத்வைத அனுபவம்

அத்வைத அனுபவம் எனப்படுவது உபநிடத கால முனிவர்களின் அனுபவ வார்த்தைகளான அஹம் பிரம்மாஸ்மி (நான் பிரம்மாக இருக்கிறேன்), தத்துவமசி (அது நீயாக இருக்கிறாய்), அயமாத்மா பிரம்மம், (இந்த ஆன்மா பிரம்மம்), போன்ற வேதாந்த மகாவாக்கியங்கள் காட்டுகின்ற உண்மை. 

இவை ஆன்மீக வாழ்வின் உச்சநிலை அனுபவங்கள். இந்த அனுபவ நிலையில் தனிமனிதன், பிரபஞ்சம், அறிபவன் - அறிவு - அறியப்படும் பொருள் - அனுபவிப்பவன் - அனுபவம் - அனுபவப் பொருள் போன்ற வேறுபாடுகள் மறைந்து, ஆத்ம ஞானத்தால் ஜீவாத்மாவும் பரமாத்மாவும் ஒன்றே என்ற ஐக்கிய ஞானம் (அறிவு) உண்டாகிறது.

இது அனுபவத்திற்கு மட்டுமே உரியது, இந்த நிலை பற்றியே, ‘வாக்கையும் மனதையும் கடந்த நிலை’ என்று உபநிடதங்கள் கூறுகிறது. இந்த அத்வைத அனுபவத்தை வாக்கால் விளக்க இயலாது. அத்வைத அனுபவ நிலை பற்றி விளக்குவதற்கான எந்த முயற்சியும் வீண் முயற்சி என்பதை உபநிடதங்கள் அறுதியிட்டு உறுதியாக கூறுகின்றன. எனவே அத்வைத அனுபவம் தத்துவ விளக்கங்களுக்கு உரியது அல்ல.

கருவி நூல்
 சாந்தோக்கிய உபநிஷதம் (நூல்), பக்கம் 719- அத்வைதம் ஓர் குறிப்பு.
 அத்வைத அறிமுகம்

வெளி இணைப்புகள்
 வேதாந்த சாரம்: சொற்பொழிவை தமிழில் கேட்க

இவற்றையும் காண்க
 அத்துவிதம்

அத்வைதம்
வேதாந்தம்
ஆடம் சென்

எட்வர்ட் ஆடம் சென் (பிறப்பு: ஏப்ரல் 10, 1984 இல் பாரிஸ், பிரான்ஸ்) ஒரு ஐக்கிய அமெரிக்க நடிகர் மற்றும் விளம்பர நடிகர். இவர் உயர்நிலைப் பள்ளியில் படிக்கும் போது வடிவழகு தொழிலுக்கு வந்தார். அதைத் தொடர்ந்து த சிட்டி, லா & ஓர்டர்: ஸ்பெஷல் விக்டிம்ஸ் ஊனிட், ஹிட் த  ப்ளோர் போன்ற சில தொலைக்காட்சித் தொடர்களிலும், வீடியோ கேர்ள், மேஜிக் சிட்டி மெமரீஸ் போன்ற சில திரைப்படங்களிலும் நடித்தார்.

சின்னத்திரை

திரைப்படங்கள்

குறிப்புகள்
 ஆடம் சென்
 ஆடம் சென் மாடல்

வெளி இணைப்புகள்

மேற்கோள்கள்

விளம்பர நடிகர்கள்
1984 பிறப்புகள்
வாழும் நபர்கள்
அமெரிக்க நடிகர்கள்
அமெரிக்க ஆண் தொலைக்காட்சி நடிகர்கள்
அத்வைத வேதாந்த தத்துவம்

அத்வைத வேதாந்த தத்துவம்  ஆதிசங்கரர் உபநிடதங்கள், பிரம்ம சூத்திரம் மற்றும் பகவத் கீதை ஆகிய வேதாந்த சாத்திரங்களுக்கு தமது விளக்கவுரைகளை மையப்படுத்தி நிறுவப்பட்ட தத்துவமாகும்.

இது உருவமும் குணமும் அற்ற பிரம்மம் எவ்வாறு உருவம் உடைய உலகமாகவும் உயிரினங்களாகவும் தோன்றியது என்பதை விளக்குவதற்கான முயற்சியே. மேலும் ஜீவாத்மாவும் பரமாத்மாவும் வேறுபடாத ஒன்றே என்ற அத்வைத கருத்தை வலியுறுத்துவது. பிரம்மம் நிலையானது; பிரபஞ்சம் மற்றும் சீவராசிகள் நிலையற்றது என்ற கொள்கையைக் கொண்டது. விசிட்டாத்துவைதம், துவைதம் போன்ற மற்ற வேதாந்த தத்துவங்களைப் போன்று இதுவும் ஒரு வேதாந்த தத்துவப் பிரிவு.

அத்வைத தத்தவப் பிரிவுகள்
சங்கரரின் அத்வைத வேதாந்த தத்துவம் காலப்போக்கில் பல பிரிவுகளாகப் பிரிந்தது. பொ.ஊ. 16-17 நூற்றாண்டில் வாழ்ந்த அப்பய்ய தீக்ஷிதர் எழுதிய சித்தாந்த லேச சங்க்ரகம் என்ற நூலின்படி அத்வைத வேதாந்த தத்துவத்தில் பத்திற்கும் மேற்பட்ட பிரிவுகள் உள்ளதாக குறிப்பிடப்பட்டுள்ளது. அதில் முக்கியமான மூன்று பிரிவுகள்;

விவரணம்
சங்கரரின் பிரம்ம சூத்திர பாஷ்யத்திற்கு (விளக்கவுரை), அவரது சீடரான பத்மபாதர் பாஞ்சபாதிகா  என்ற
மிக விரிவான விளக்கவுரை எழுதினார். அதற்கு பிரகாசாத்ம யதி என்பவர் (பொ.ஊ. ஒன்பதாம் நூற்றாண்டு) எழுதிய விளக்கவுரையைப் பின்பற்றி எழுந்த விவரணம் அத்வைத வேதாந்த தத்துவப் பிரிவு இது. அத்வைத வேதாந்த தத்துவ பிரிவுகளில் முக்கியப் பிரிவாக இது கருதப்படுகிறது.

பிரகாசாத்ம யதியின் நூலைத் தொடர்ந்து அகண்டானந்தர், சித்சுகர், ஆனந்தா பூரணர் போன்றோர் பல அத்வைத வேதாந்த தத்துவ நூல்களை இயற்றி இந்தப் பிரிவை வளப்படுத்தினர்.

பாமதி
சங்கரரின் பிரம்ம சூத்திரத்திற்கு விளக்க உரைக்கு, ஒன்பதாம் நூற்றாண்டில் வாழ்ந்த வாசஸ்பதி மிஸ்ரர் என்பவர் பாமதி என்ற விளக்கவுரையைப் (டீகா) பின்பற்றி எழுந்த பிரிவுதான் “பாமதி” அத்வைத வேதாந்த தத்துவப் பிரிவு.

வார்த்திகம்
பிரகதாரண்யக உபநிடதத்திற்கு சங்கரர் எழுதிய விளக்க உரைக்கு, அவரது சீடரான சுரேஷ்வரர் என்பவர் “பிரகதாரண்யக பாஷ்ய வார்த்திகம்” என்ற விளக்க உரை (வார்த்திகம்)
என்ற நூலை எழுதினார். இந்நூலின் கொள்கையை பின்பற்றி எழுந்தது வார்த்திக அத்வைத வேதாந்த தத்துவப் பிரிவு. சுரேஷ்வரரின் கருத்துக்களை பத்தாம் நூற்றாண்டில் வாழ்ந்த சர்வஜ்ஞாத முனி தொகுத்து வார்த்திகம் எனும் அத்வைத வேதாந்த தத்துவத்தைப் பிரிவை பரப்பினார்.

புதிய அத்வைத வேதாந்த பிரிவு
தற்காலத்தில் இராமகிருஷ்ண பரமஹம்சர், சுவாமி விவேகானந்தர் மற்றும் இரமண மகரிசி போன்ற மகான்கள் தங்கள் கருத்துக்களை அத்வைதம் என்ற ஊடகத்தின் வாயிலாகவே வெளியிட்டனர். இவர்களின் கருத்துக்கள் சங்கரரின் கருத்துக்களை அடியொற்றி இருந்தாலும் பல இடங்களில் நுண்ணிய வேறுபாடுகளைக் காணலாம்.

கருவி நூல்
 - Four Basic Principles of Advaita Vedanta

மேற்கோள்கள்

வெளி இணைப்புகள்
 Advaita Vedanta - A Bird's Eye View 

அத்வைதம்
வேதாந்தம்
கட்டுப்பாட்டு பகுதி (விண்டோஸ்)

கட்டுப்பாட்டு பகுதி (Control Panel) என்பது மைக்ரோசாஃட் விண்டோஸின் வரைகலைப் பணிச்சூழலில் வன்பொருட்களைச் சேர்த்தல் மென்பொருட்களை அகற்றுதல் பயனர் கணக்குகளை நிர்வாகித்தல் அணுக்கத் தேர்வுகளைத் தேர்ந்தெடுக்கும் வண்ணம் உருவாக்கப்பட்டதாகும். மேலதிக ஆப்லெட்டுக்கள் மைக்ரோசாப்ட் தவிர்ந்த ஏனைய மென்பொருள் விருத்தியாளர்களாலும் விருத்தி செய்யபடலாம்.

விண்டோஸ் 1.0 பதிப்பில் இருந்தே விண்டோஸ் கூட்டுக் கட்டுப்பாட்டகம் ஓர் முக்கிய பங்கினை வகித்துவருகின்றது. இதன்தற்போதைய கட்டுப்பாட்டகங்கள் பின்னர் வந்த இயங்குதளங்களில் படிப்படியாகச் சேர்க்கப்பட்டது. விண்டோஸ் 95 இல் இருந்து கூட்டுக் கட்டுப்பாட்டகம் ஆனது ஓர் விசேட கோப்புறையாகும் அதாவது இந்தக் கோப்புறையானது பௌதீகரீதியில் கிடையாது. இதில் பெரும்பாலும் பிரயோகங்களுக்கான குறுக்கு வழிகளையே கொண்டுள்ளன. இந்த ஆப்லெட்டுக்கள் .cpl என்ற கோப்புறையுள்ள கோப்புக்களாகச் சேமிக்கப்படும். எடுத்துக்காட்டாக விண்டோஸ் மென்பொருட்களைச் சேர்க்கவோ அல்லது அகற்றவோ உதவும் கட்டுப்பாட்டகம் ஆனது appwiz.cpl என system32 கோப்புறையில் சேமிக்கப்படும்.

அண்மைய விண்டோஸ் பதிப்புக்களில் விண்டோஸ் கட்டுப்பாட்டகமானது இரண்டு விதமான பார்வையைக் கொண்டுள்ளது ஒன்று குழுப்பார்வை, மற்றையது எல்லாக் கட்டுப்பாட்டகங்களையும் ஒன்றாகப் பார்க்கும் சாதாரண (கிளாசிக்) பார்வை.

பெரும்பாலான விண்டோஸ் குழுக்கட்டுப்பாடகங்களானது மாற்றுவழிகளால் அணுகக்கூடியதே.

விண்டோஸ் கூட்டுக் கட்டுப்பாட்டகத்தை அணுக
Start -> Run -> control (அல்லது control.exe)

எனைய கட்டுப்பாட்டகங்களை அணுகத் தேவைப்படும் கட்டளைகள் (எடுத்துக்காட்டுகள்)
access.cpl - அணுக்கத் தேர்வுகளுக்கு
appwiz.cpl - மென்பொருட்களை கணினியில் நிறுவத்தற்கோ அல்லது பாகங்களை சேர்க்க அல்லது திருத்தம் செய்வதற்கான அணுக்கத் தேர்வுகள்
desk.cpl - காட்சித் தன்மை
firewall.cpl - விண்டோஸ் தீச்சுவர்
hdwwiz.cpl - மேதவித்தனமான முறையில் வன்பொருளைச் சேர்க்கும் முறை (பெரும்பாலும் இணைத்தவுடன் இயங்கும் வன்பொருட்கள் அல்லாதவற்றிக்கு - Mainly for non plug and play devices)
intl.cpl - பிராந்திய மற்றும் மொழித்தேர்வுகள்
main.cpl - சுட்டி (மவுஸ்) தொடர்பான தேர்வுகள்
mmsys.cpl - ஒலிக்கட்டுப்பாட்டகம்
ncpa.cpl - வலையமைப்பு இணைப்புகள்
netsetup.cpl - மேதாவித்தனமான முறையில் வலையமைப்பை உருவாக்குதல்
nusrmgr.cpl - பயனர் கணக்குகளை நிர்வாகித்தல்
odbccp32.cpl - திறந்த தரத்தள நிர்வாகம் (Open Data Base Connectivity)
powercfg.cpl - மின்சாரப் பாவனையை நிர்வாகித்தல்.
sysdm.cpl - சிஸ்டம் பற்றியது.
telephon.cpl - தொலைபேசி நிர்வாகம்
timedate.cpl - நேரம் மற்றும் தேதி (இலங்கை வழக்கு திகதி) தேர்வுகள்

தொழில்நுட்ப விவரங்கள்

கட்டுப்பாட்டு பகுதி கோப்புறையை உயர்தர அல்லது வகைப்படுத்தப்பட்ட பார்வையை தன்னியக்கமாக கீழ்க்கண்ட regkey ஐ மாற்றுவதன் மாற்றலாம்.

HKEY_CURRENT_USER\Software\Microsoft\Windows\CurrentVersion\Policies\Explore\ForceClassicControlPanel

விண்டோஸின் பிற கோப்புறைகளும்lControl Panel.{21EC2020-3AEA-1069-A2DD-08002B30309D} என பெயரிடப்பட்டால், கட்டுப்பாட்டு பகுதியாக ஆகிவிடும்.

மேற்கோள்கள்

விண்டோஸ் கூறுகள்
விண்டோசு மென்பொருட்கள்
விண்டோசு ஆக்கக்கூறுகள்
ரயன் பிலிப்பி

மாத்தியு ரயன் பிலிப்பி (பிறப்பு: செப்டம்பர் 10, 1974) ஒரு ஐக்கிய அமெரிக்க நடிகர், இயக்குநர் மற்றும் எழுத்தாளர். இவர் 1992ம் ஆண்டு ஒன் லைப் டு லைவ் என்ற தொலைக்காட்சி தொடரின் மூலம் நடிப்புத்துறைக்கு அறிமுகமானார். அதை தொடர்ந்து சிக்காகோ ஹோப், கிங் ஆப் தி ஹில், சீக்ரெட்ஸ் & லைஸ் போன்ற தொலைக்காட்சி தொடர்களிலும், 54, க்ராஷ், ஸ்டாப்-லாஸ் போன்ற பல திரைப்படங்களிலும் நடித்ததன் மூலம் பரிச்சயமான நடிகர் ஆனார்.

வெளி இணைப்புகள் 
 
 
 Ryan Phillippe 

1974 பிறப்புகள்
ஆங்கிலத் திரைப்பட நடிகர்கள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
இலைப்பூச்சி

இலைப்பூச்சி (leaf insect) என்பது பிலிடே (Phylliidae) குடும்பத்தைச் சேர்ந்த பூச்சி இனமாகும். நடக்கும் இலை எனவும் அழைக்கப்படும் இது முழு விலங்கு இராச்சியத்திலும் குறிப்பிடத்தக்க மிமிக்ரே இனங்களைக் கொண்டுள்ளது. இவை தென் ஆசியா தொடங்கி தென்கிழக்காசியா, அவுத்திரேலியா வரை காணப்படுகின்றது. தற்போது, இக்குழுவில் குறிப்பிடத்தக்க வகை பொதுவாக இல்லை. சில மூலங்கள் பிலிடே குடும்பத்தை, அது சில வேறுபட்ட குடும்பங்களைக் கொண்டிருப்பதாக கருதப்படுவதால் பெரிய குழுமமாகக் கருதுகின்றன.

உசாத்துணை

வெளி இணைப்பு 

 Phasmid Study Group: Phylliidae 

இலைப்பூச்சிகள்
வேலையில்லா பட்டதாரி (திரைப்படம்)

வேலையில்லா பட்டதாரி (Velai Illa Pattathaari) என்பது 2014ஆம் ஆண்டு வெளிவந்த இந்தியத் தமிழ்த் திரைப்படமாகும். இதை எழுதி, இயக்கி படப்பிடிப்பு செய்தவர் வேல்ராஜ் ஆவார். இது இவர் இயக்கும் முதல் படமாகும். இப்படத்தின் நாயகனான தனுஷ் இதன் தயாரிப்பாளரும் ஆவார். நாயகியாக அமலா பால் நடித்துள்ளார். சமுத்திரக்கனி மற்றும் சரண்யா பொன்வண்ணன் இப்படத்தில் துணைக்கதை மாந்தராக நடித்துள்ளனர். இது தனுஷின் 25ஆம் படமாகும். இதன் இசையமைப்பாளர் அனிருத் ரவிச்சந்திரன் ஆவார். இப்படத்தின் இசை வெளியீடு பிப்ரவரி 14, 2014 அன்று நடந்தது. இந்தத் திரைப்படத்தின் வணிக ரீதியிலான வெற்றியினைத் தொடர்ந்து வேலையில்லா பட்டதாரி 2 ஆகஸ்ட் 11, 2017 இல் வெளியானது. இதனை  சௌந்தர்யா ரஜினிகாந்த் இயக்கியிருந்தார்.

நடிப்பு
 தனுஷ்-ரகுவரன்
 அமலா பால் - சாலினி

மேற்கோள்கள் 

வேலையில்லா பட்டதாரி திரை விமர்சனம்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
தனுஷ் நடித்துள்ள திரைப்படங்கள்
அறிமுக இயக்குநர் திரைப்படங்கள்
விவேக் நடித்த திரைப்படங்கள்
அமலா பால் நடித்த திரைப்படங்கள்
அனிருத் ரவிச்சந்திரன் இசையமைத்த திரைப்படங்கள்
சமுத்திரக்கனி நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
நர்மதா பதிப்பகம்

நர்மதா பதிப்பகம், சென்னையில் இருந்து செயல்படும் ஒரு நூல் பதிப்பு நிறுவனம் ஆகும். இப்பதிப்பகம்1976 முதல் ஐம்பதுக்கும் மேற்பட்ட துறைகளில் நான்காயிரம் தமிழ் நூல்களையும் ஆறு ஆங்கில நூல்களையும்  பதிப்பித்துள்ளது. நர்மதா பதிப்பகத்தின் கிளை நிறுவனமான ‘நியு புக்லேண்ட்ஸ்’  300க்கும் அதிகமான தமிழ்ப் பதிப்பாளர்களின் நூல்களைத் தியாகராய நகரின் மையப் பகுதியில் விற்பனைக் காட்சிக்கூடத்தில் இடம்பெறச் செய்துள்ளது.

மேற்கோள்கள்

வெளி இணைப்புகள் 
 நர்மதா பதிப்பக இணையதளம்

தமிழ்ப் பதிப்பகங்கள்
தமிழ்நாட்டுப் பதிப்பகங்கள்
ரூஸி கீ ஸான் ஷோடம்

ரூஸி கீ ஸான் ஷோடம் (பாரசீக மொழி:  روزی که زن شدم‎ (Roozi ke zan shodam), ஆங்கிலம்: The Day I Became a Woman) ஓர் ஈரானியத் திரைப்படம் ஆகும். இத்திரைப்படத்தை மார்ஸியா மெஷ்கினி (Marzieh Meshkini) இயக்கியுள்ளார். இத்திரைப்படம் மூன்று கதைகளை உள்ளடக்கியது. ஒவ்வொன்றும் ஈரானில் பெண்களின் வாழ்க்கை நிலையைச் சித்தரிக்கிறது. இத்திரைப்படம் 2000 ஆம் ஆண்டு வெனிஸ் திரைப்பட விழாவில் திரையிடப்பட்டது.

கதை 
இத்திரைப்படும் மூன்று ஈரானியப் பெண்களைப் பற்றி மூன்று வெவ்வேறு கதைகளைச் சொல்கிறது.
  ஹவா பிறக்கும் போது காலையில் பிறக்க வேண்டியவள். ஆனால் அவளுடைய அம்மா அவளின் பிறப்பை நண்பகல் வரை ஒத்திவைத்திருந்தாள். ஹவாவின் ஒன்பதாவது பிறந்த நாளன்று அவளது அம்மாவும் ஆச்சியும் அவளிடம், இன்றிலிருந்து நீ ஓர் இளம் பெண். எனவே நண்பர்களுடன் விளையாடச் செல்லக்கூடாது, ஆண் நண்பர்களுடன் விளையாடக்கூடாது. மேலும் வீட்டைவிட்டு வெளியே செல்லும் போது பர்தா அணிய வேண்டும் என்றனர். மைதானத்தில் நட்டுவைத்திருந்த குச்சியின் நிழல் மறையும் வரை ஹவா தன் நண்பர்களுடன் விளையாடிக் கொண்டிருந்தாள்.
 அகூ திருமணமான பெண்மணி. மிதிவண்டிப் போட்டியில் பங்கு பெற்று பந்தயத்தில் இருக்கும் போது குதிரையில் வரும் அவளது கணவனால் போட்டியில் கலந்து கொள்ள வேண்டாம் என அறிவுறுத்தப்படுகிறாள். ஆனால் அகூ கணவனின் சொல்லையும் மீறி பந்தயத்தைத் தொடருகிறாள். திரும்பிச் சென்று முல்லாக்களை அழைத்துவரும் கணவன் அவளிடம் தொடர்ந்து கலந்து கொண்டால் அவளை விவாகரத்து செய்துவிடுவதாக மிரட்டுகிறான். அகூவோ எதையும் சட்டை செய்யாமல் தொடர்ந்து பந்தயத்தைத் தொடருகிறாள். திரும்பிச் சென்ற கணவன் மதப் பெரியவர்கள் பலரை அழைத்து வந்து பலவந்தமாக அவளைத் தடுத்து நிறுத்தி பந்தயத்தைத் தொடரவிடாமல் செய்கின்றனர்.
 ஹூரா ஒரு வயதான விதவைப் பெண்மணி ஆவார். அவருக்கு உரிமையான பெரும் பணம் கிடைக்கிறது. அதுநாள் வரை தனது வாழ்நாளில் வாங்க வேண்டும் என ஆசைப்பட்ட அனைத்துப் பொருட்களையும் வாங்குவது என முடிவு செய்கிறார். திருமண வாழ்வில் இருக்கும்போது அவளால் வாங்க இயலாத பொருட்கள் அவை. அதன்படி என்னென்ன வாங்க வேண்டும் எனத் தீர்மானித்து அவை மறந்து விடாமலிருக்க கைவிரல்களில் சிறு துணிக் கயிற்றால் அடையாளக் கட்டுப் போடுகிறார். உதவிக்காக நிறைய சிறுவர்களை அழைத்துக் கொள்கிறார். பொருட்களை வாங்கிய பின்னர் அவற்றை எடுத்துக் கொண்டு சிறுவர்களுடன் கடற்கரைக்குச் செல்கிறார். அங்கு கடலில் மிதக்கும் கப்பலைப் பார்த்துக் கொண்டிருக்கிறார். அவரை இரு பெண்கள் பார்த்துக் கொண்டிருக்கின்றனர். அவரில் ஒருவர் மிதிவண்டிப் போட்டியில் பங்குபெற்றுச் சென்று கொண்டிருப்பவர் மற்றொருவர் ஹவா. அவள் பர்தா அணிந்திருக்கிறாள்.

தயாரிப்பு
இத்திரைப்படத்தின் திரைக்கதையில் இயக்குநர் மார்ஸியா மெஷ்கினி மற்றும் அவரது கணவர் மோசன் மக்மால்பஃப் ஆகிய இருவரும் இணைந்து எழுதியிருந்தனர். இத்திரைப்படம் ஈரானின் தெற்கேயுள்ள ஹொர்மோஸ்கான் மாகாணத்தின் கிஷ்  தீவுகளில் படமாக்கப்பட்டது.

மேற்கோள்கள்

ஈரானியத் திரைப்படங்கள்
அறிமுக இயக்குநர் திரைப்படங்கள்
அஷ்டவக்கிரன்

அஷ்டவக்கரன் (, IAST Aṣṭāvakra) என்பவர் இந்து சமயப் புராணங்களில் குறிப்பிடப்படும் துறவியாவார். இவரை அஷ்டாவக்கிரர் என்றும் அழைக்கின்றனர். அஷ்ட + வக்கிரன் - அஷ்டம் என்றால் எட்டு என்றும் வக்கிரன் என்றால் கோணல் என்றும் பொருளாகும். இவர் பிறக்கும் போதே உடலில் எட்டு இடங்களில் கோணலுடன் பிறந்துள்ளரார். இவருடைய உடலில் இரு பாதங்கள், இரு கால் மூட்டுகள், இரு கை மூட்டுகள், மார்பு மற்றும் தலை ஆகியவற்றில் கோணல்கள் காணப்பட்டன. அஷ்டாவக்கிர ரிசி, அஷ்டாவக்கிர முனிவர் என்றும் இவர் அழைக்கப்படுகிறார். பார்வைக்கு அகோரமாக இருந்தாலும், அறிவு நிறைந்தவர் என்றும், உடல்தோற்றத்தினை வைத்து மனிதருடைய அறிவினை அளவிடுதல் கூடாது என்பதாக இவருடைய வாழ்க்கையை வைத்து இந்து மதத்தில் போதிக்கப்படுகிறது.

அஷ்டவக்கிரர் ஜனக மகாராஜருக்கும், யாக்ஞவல்க்கியருக்கும் ஆகியோருக்கு குருவாக இருந்துள்ளார். அஷ்டவக்கிரரின் தாய்மாமன் சுவேதகேது ஆவார்.

உத்தாலக ஆருணி என்ற குருவின் சீடர் கஜோளகர். குறைவாகப் படித்திருந்தாலும் உண்மையானவர். அதனால் உத்தாலகர் தன் மகளை சீடரான கஜோளகருக்குத் திருமணம் செய்வித்தார். இத்தம்பதியரின் குழந்தை கருவிலிருக்கும் போது, கஜோளகர் தப்பும் தவறுமாக மந்திரம் சொல்வதைப் பொறுக்கமுடியாமல் கருவிலேயே, எட்டு கோணல் அடைந்தது. உடல் எட்டுக் கோணலுடன் பிறந்ததால், அக்குழந்தைக்கு அஷ்டவக்கிரன் எனப்பெயராயிற்று. அஷ்டவக்கிரனின் தந்தையான கஜோளகர், ஜனகரின் ஆஸ்தான புலவரான வந்தியிடம் தோற்று கடலில் மூழ்கடிக்கப்பட்டார். பின் அஷ்டாவக்கிரன் வளர்ந்து பண்டிதனாகி, வந்தியை ஜனகர் சபையில் வாதப்போரில் வென்றார்.

நூல்கள்
அஷ்டவக்ர கீதை 
அஷ்டவக்கிர சம்ஹிதை

மேற்கோள்கள்

இந்து தொன்மவியல் மாந்தர்
இராமாயணக் கதைமாந்தர்கள்
அசதுத்தீன் ஒவைசி

அசதுத்தீன் ஒவைசி (Asaduddin Owaisi, பி. 13 மே, 1969) இந்திய அரசியல்வாதி ஆவார், மேலும் இவர் ஆல் இந்தியா மஸ்ஜிதே இத்திஹாதுல் முஸ்லிமீன் கட்சியின் தலைவரும் ஆவார். இந்திய நாடாளுமன்றத்தின் மக்களவைக்கு ஹைதராபாத் தொகுதியில் இருந்து மூன்று முறை தேர்ந்தெடுக்கப்பட்டுள்ளார். இவர் 15வது பாராளுமன்றத்தின் சன்சாத் ரத்னா விருதினையும் பெற்றுள்ளார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், ஹைதராபாது மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

பதவிகள்
1994-2003: ஆந்திரப் பிரதேச சட்டமன்ற உறுப்பினர்
2004: 	பதினான்காவது மக்களவையில் உறுப்பினர்
2009: பதினைந்தாவது மக்களவையில் உறுப்பினர்
2014: பதினாறாவது மக்களவையில் உறுப்பினர்
2019: பதினேழாவது மக்களவையில் உறுப்பினர்
2024:பதினெட்டாவது மக்களவை உறுப்பினர்கள்

வாழ்க்கை
அசதுத்தீன் ஒவைசி 11 திசம்பர் 1996 ஆம் ஆண்டு பார்ஹீன் ஒவைஸி யைத் (Farheen Owaisi) திருமணம் செய்து கொண்டார். இவருக்கு ஐந்து மகள்களும் ஒரு மகனும் உள்ளனர்.

மேற்கோள்கள்

1969 பிறப்புகள்
வாழும் நபர்கள்
தெலங்காணா அரசியல்வாதிகள்
14வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
18ஆவது மக்களவை உறுப்பினர்கள்
குந்தாபுரா வட்டம்

குந்தாபுரா வட்டம்  (ஆங்கிலம்:Kundapur Taluk), கர்நாடகாவின் உடுப்பி மாவட்டத்தில்  உள்ள மூன்று வட்டங்களில் ஒன்றாகும். இந்த வட்டத்தின் தலைமையகமாக குந்தாபுரா நகரம் உள்ளது. இந்த வட்டத்தின் கீழ் 101 வருவாய்க் கிராமங்கள் உள்ளன.

மக்கள் வகைப்பாடு 
இந்திய மக்கள் தொகை கணக்கெடுப்பு 2001 ஆம் ஆண்டின் படி குந்தாபுரா வட்டத்தில் 398,471 மக்கள் இங்கு வசிக்கின்றார்கள். இவர்களில் 187,586 ஆண்களும், 210,885 பெண்களும் ஆவார்கள். குந்தாபுரா வட்டம் மக்களின் சராசரி எழுத்தறிவு 92% ஆகும்,  இதில் ஆண்களின் கல்வியறிவு 94%,  பெண்களின் கல்வியறிவு 88% ஆகும். இது இந்திய தேசிய சராசரி கல்வியறிவான 59.5% விடக் கூடியதே. குந்தாபுரா நகர மக்கள் தொகையில் ஆறு வயதுக்குட்பட்டோர் 36,263 பேர் ஆவார்கள்.

மேலும் பார்க்க
கோசள்ளி அருவி

ஆதாரங்கள்

வெளியிணைப்பு 

உடுப்பி மாவட்டம்
தேசிய தகுதித் தேர்வு

தேசிய தகுதித் தேர்வு (National Eligibility Test-NET) இந்தியாவிலுள்ள கல்லூரி மற்றும் பல்கலைக்கழகங்களில் உதவி பேராசிரியர் ஆவதற்கான தகுதியையும், இளையர் இளநிலை ஆராய்ச்சியாளர் உதவித்தொகை (Junior Research Fellowship-JRF) பெறுவதற்கானத் தகுதியையும் தீர்மானிப்பதற்காக  தேசிய தேர்வு முகமையால் (NTA) நடத்தப்படுகிறது.

இளையர் ஆய்வ உதவித்தொகை விருதுத் தேர்வு, 1984 முதல் நடைபெற்று வந்தது. இந்திய அரசு, ஜூலை 22, 1988 தேதியிட்ட அறிவித்தலின் மூலம் விரிவுரையாளர் தகுதித் தேர்வு நடத்தும் பணியை பல்கலைக்கழக மானியக்குழுவிடம் (UGC) ஒப்படைக்கப்பட்டது. இதன் விளைவாக, விரிவுரையாளர் மற்றும் இளையர் ஆய்வுதவித் தொகை விருது இரண்டிற்கும் பொதுவாக தேசிய தகுதித் தேர்வு முதன்முதலாக டிசம்பர் 1989 ஆம் ஆண்டு நடத்தப்பட்டது. அதுமுதல் ஒவ்வொரு ஆண்டும் இரண்டுமுறை சூன் மற்றும் டிசம்பர் மாதங்களில் இத்தேர்வு நடத்தப்பட்டு வருகின்றது.

இதற்கு முன்புவரை இந்த பேராசிரியர்தகுதித்தேர்வை uயுஜிசி-யும், அதன்பிறகுசிபிஎஸ்இ-யும்நடத்திவந்தது. இந்நிலையில்,இந்தஆண்டுநெட்தேர்வைதேசியதேர்வுமுகமைமுதல்முறையாகநடத்தஉள்ளது.

மேற்கோள்கள்

வெளி இணைப்புகள்

UGC NET Homepage
UGC NET portal
CSIR conducts NET for science stream
UGC NET Applications Go Online
UGC NET Books Reference
UGC NET Pattern is Likely to Change 
Kerala High Court Judgement on UGC NET June 2012
Supreme Court upholds changed NET criteria 
List of Fake Universities in India by UGC

தகுதித் தேர்வுகள்
அபூ பக்கர் அல்-பக்தாதி

அபூ பக்கர் அல்-பக்தாதி (Abu Bakr al-Baghdadi, அரபி மொழி: أبو بكر البغدادي;  1971 – 27 அக்டோபர் 2019)) இசுலாமிய அரசு எனும் தீவிரவாத அமைப்பின் தலைவர் ஆவார். இவரது இயற்பெயர் இப்ராகிம் அவ்வாத் இப்ராகிம் அலி அல்-பத்ரி ஆகும். இவர் டாக்டர்.இப்ராஹிம் அல்லது அபூ துவா என்றும் அறியப்படுகின்றார்.

இசுலாமிய அரசு எனும் தீவிரவாத அமைப்பு 2013 ஆம் ஆண்டு ஏப்ரல் மாதம் 8 ஆம் தியதி அபூ பக்கர் அல்-பக்தாதியால் உருவாக்கப்பட்டது. இது முதலில் அல் காயிதா அமைப்பின் ஈராக்கியப் பிரிவாகச் செயற்பட்டது.

அமெரிக்கா அரசு 4 அக்டோபர் 2011 அன்று அபூ பக்கர் அல்-பக்தாதியை சிறப்புக் கவனம் பெற்ற உலகளாவியத் தீவிரவாதி (Specially Designated Global Terrorist) என்று அறிவித்து அவரைப் பிடிப்பதற்கோ அல்லது கொல்வதற்கோ தகவல் தருபவர்களுக்கு 10 மில்லியன் அமெரிக்க டாலர்கள் பரிசு என அறிவித்தது.

கொலைத் தாக்குதல்
அக்டோபர் 26, 2005 இல் அமெரிக்கப் போர் விமானங்கள் இவர் தங்கியிருக்கலாம் என்ற ஊகத்தில், சிரியா எல்லை அருகே குண்டு வீசி இவரைக் கொல்ல முயன்றன.  இவர் அல் காயிதாவின் மூத்த நபராக அடையாளம் காணப்பட்டிருந்த அச்சமயத்தில், சிரியா எல்லையில் தீவிரவாதப் பணிகளை மேற்கொள்வதும், சவூதி அரேபியா மற்றும் சிரியாவிலிருந்து போராளிகளைக் தந்திரமாக ஈராக்கினுள் ஊடுருவ வைப்பதும் இவரது பணியாக இருந்தது. மேலும் அத்தாக்குதலின் போது அபூ பக்கர் அல்-பக்தாதி வீட்டினுள் தான் இருந்தார் என்றும், ஆனால் அவரது உடல் கண்டெடுக்கப்படவில்லை என்றும் தெரிவிக்கப்பட்டது.

கைது அறிக்கை
டிசம்பர் 2, 2012 அன்று அபூ பக்கர் அல்-பக்தாதியைக் கைது செய்திருப்பதாக ஈராக்கிய அதிகாரிகள் தெரிவித்தனர். ஆனால் அல் ஜசீரா தொலைக்காட்சிக்குப் பேட்டியளித்த ஈராக்கின் உள்துறை அமைச்சர் இத்தகவலை நிராகரித்து, கைது செய்யப்பட்டிருப்பது அபூ பக்கர் அல்-பக்தாதி அல்ல என்றார்.

மரணம்
வடமேற்கு சிரியாவின் இதுலிபு மாகாணத்தின் இத்லிப் நகரத்திற்கு அருகே ஒரு பதுங்கு குழியில் ஒளிந்திருந்த அபு பக்கர் அல்-பக்தாதியை, 27 அக்டோபர் 2019 அன்று அமெரிக்கப் படைகள் சுற்றி வளைத்து நடத்திய தாக்குதல்களில் இறந்ததாக அமெரிக்க அரசுத்தலைவர் டோனால்ட் டிரம்ப் அறிவித்தார்.

தொடர்புடைய கட்டுரைகள்
 2014 வட ஈராக் தாக்குதல்

மேற்கோள்கள்

வெளி இணைப்புகள்
  ISIS தலைவன் அல்பக்தாதியின் ஓர் மனைவி மற்றும் மகன் லெபனானில் கைது? 

1971 பிறப்புகள்
2019 இறப்புகள்
ஈராக்கிய அரசியல்வாதிகள்
தீவிரவாதி என்று குறிப்பிட்ட நபர்கள்
இசுலாமும் வன்முறையும்
சௌந்தர்யா ரஜினிகாந்த்

செளந்தர்யா ரஜினிகாந்த் (Soundarya Rajinikanth, இயற்பெயர்: சக்கு பாய் ராவ் கெய்க்வாட். பிறப்பு: 20 செப்டம்பர் 1984) 
முதன்மையாக தமிழ் சினிமாவில் பணியாற்றும் வரைகலை வடிவமைப்பாளர், தயாரிப்பாளர் மற்றும் இயக்குநர் ஆவார். இவர் ஆக்கர் பிக்சர் புரொடக்ஷன்ஸ் நிறுவனத்தின் நிறுவனர் மற்றும் உரிமையாளர் ஆவார். ஒரு வரைகலை வடிவமைப்பாளராக தனது வாழ்க்கையை தொடங்கிய செளந்தர்யா, அவரது தந்தை ரஜினிகாந்த் நடித்த படங்களில் தலைப்புக் காட்சிகளை வடிவமைக்கத் தொடங்கினார். அவர் கோவா திரைப்படத்தின் மூலம் ஒரு குறிப்பிடத்தக்க திரைப்பட தயாரிப்பாளராகவும் ஆனார். ரஜினிகாந்த் நடித்த கோச்சடையான் திரைப்படத்தில் ஒரு இயக்குனராக அறிமுகமானார்.

திரைப்படங்கள்

வரைகலை வடிவமைப்பு

தயாரிப்பு

இயக்கம்

மேற்கோள்கள்

வெளி இணைப்புகள் 
 

தமிழ்த் திரைப்பட இயக்குநர்கள்
1984 பிறப்புகள்
வாழும் நபர்கள்
சென்னைத் திரைப்பட இயக்குநர்கள்
சென்னை திரைப்படத் தயாரிப்பாளர்கள்
20 ஆம் நூற்றாண்டு இந்தியத் தொழிலதிபர்கள்
இந்தியப் பெண் திரைப்பட இயக்குநர்கள்
தெலுங்கானா சகுந்தலா

தெலுங்கானா சகுந்தலா (Telangana Shakuntala, , சூன் 9, 1951 - சூன் 14, 2014) தமிழ்நாட்டில் சொர்ணாக்கா என்று அறியப்படும் இவர் ஒரு  இந்திய திரைப்பட நடிகை ஆவார்.

இந்தியாவின் மகாராட்டிரம் மாநிலத்தில் பிறந்த இவர் 1981 ஆம் ஆண்டில் திரைப்படங்களில் நடிக்க ஆரம்பித்தார். 70 க்கும் மேற்பட்ட தெலுங்கு  மற்றும் தமிழ் திரைப்படங்களில் நகைச்சுவை, வில்லி பாத்திரங்களில் நடித்துள்ளார். 2003-இல் வெளியான  ஒக்கடு என்ற தெலுங்குப் படம் இவருக்குப் புகழ் பெற்றுத் தந்தது.

ஐதராபாதில் கொம்பள்ளி பகுதியில் வசித்து வந்த இவர் 2014 சூன் 14 சனிக்கிழமை அதிகாலை மாரடைப்பால் காலமானார்.

நடித்த தமிழ்த் திரைப்படங்கள்
 தூள்
 சிவகாசி

மேற்கோள்கள் 

தெலுங்குத் திரைப்பட நடிகைகள்
தமிழ்த் திரைப்பட நடிகைகள்
1951 பிறப்புகள்
2014 இறப்புகள்
தெலுங்கு நகைச்சுவையாளர்கள்
கடையம்

கடையம் (Kadayam) என்பது இந்தியாவில் உள்ள தமிழ்நாட்டின், தென்காசி மாவட்டம், கடையம் வட்டத்தில் அமைந்த கடையம் ஊராட்சி ஒன்றியத்தின் தலைமையிடம் மற்றும் கணக்கெடுப்பில் உள்ள ஊர்  ஆகும். இது தென்காசியிலிருந்து 17 கிலோ மீட்டர் தொலைவிலும்; திருநெல்வேலிக்கு வடமேற்கே 50.5 கிலோ மீட்டர் தொலைவிலும் அமைந்துள்ளது. இது மேற்கு தொடர்ச்சி மலையடிவாரத்தில் அமைந்துள்ளது. இவ்வூர் சுப்பிரமணிய பாரதியின் மனைவி செல்லம்மாள் பிறந்த ஊர் ஆகும்.

மக்கள் தொகை பரம்பல்
2011ம் ஆண்டின் மக்கட்தொகை கணக்கெடுப்பின்படி, கடையத்தின் மொத்த மக்கள் தொகை 5,430 ஆகும். அதில் ஆண்கள் 2,728 மற்றும் பெண்கள் 2,702 ஆக உள்ளனர். சராசரி எழுத்தறிவு 87.59% ஆகும்.

பெயர் காரணம் 
"கடையர்  பட்டி" என்ற பெயர் மறுவி "கடையம்" ஆனது. கடையர் என்பது இப்பகுதியில் முதலில் குடியேறிய இனக்குழுவின் பெயர். தற்போது இதற்கு வேறு சில கதைகள் புனையப்படுகிறது.

தமிழ் இலக்கணத்தில் முதன்மையாகக் கருதப்படுவது தொல்காப்பியம். நிலத்தில் வாழ்கின்ற மக்களெனத் தனியாகக் குறிப்பிடாமல்

     “ஏனோர் பாங்கினும் எண்ணுங் காலை

     ஆனா வகைய திணைநிலைப் பெயரே” (தொல்.பொருள்-968)

என்று அந்தந்த நிலத்திற்குரிய, நிலப்பெயர் அடிப்படையில் மக்கட்பெயர் பகுக்கப்பட்டிருக்கும் என்று தொல்காப்பியர் கூறுவதிலிருந்து ஒவ்வொரு நிலத்திற்கும், அந்நிலத்தில் வாழ்கின்ற மக்கட்பெயரினைச் சுட்டிக்காட்டும் மரபு உள்ளதனை அறிய முடிகின்றது.

வரலாறு 
கடையம் இந்தியாவில் தென் தமிழகத்தில் இருக்கும் திருநெல்வேலி மாவட்டத்தில் உள்ள அம்பாசமுத்திரம் வட்டத்தின், வழியாகச் செல்லும் திருநெல்வேலி மற்றும் செங்கோட்டையை இணைக்கும் மாநில நெடுஞ்சாலையில்  அமைந்துள்ள வேகமாய் வளர்கின்ற ஒரு கிராமம் ஆகும். மேலும் இந்திய சுதந்திர போராட்ட காலத்தில் கனல் தெறிக்கும் விடுதலைப் போர் கவிதைகள் வாயிலாக மக்களின் மனதில் விடுதலை உணர்வை ஊட்டிய,  மகாகவி சுப்பிரமணிய பாரதி 1918 முதல் 1920 ஆம் ஆண்டு வரை இவ்வூரில் வசித்து வந்தார். மேலும் இவ்வூரைச் சேர்ந்த செல்லம்மா என்பவரை 1897 ஆம் ஆண்டு திருமணம் செய்து கொண்டார்.

மேற்கோள்கள் 

தென்காசி மாவட்டத்திலுள்ள கிராமங்கள்
முண்டாசுப்பட்டி

முண்டாசுப்பட்டி இது 2014ஆம் ஆண்டு வெளியான தமிழ் நகைச்சுவைத் திரைப்படம் ஆகும். இந்தத் திரைப்படத்தை ராம்குமார் இயக்க, விஷ்ணு, நந்திதா உள்ளிட்ட பலர் நடித்துள்ளார்கள். 2011ஆம் ஆண்டு இது ஒரு குறும் திரைப்படமாக வெளியானது என்பது குறிப்பிடத்தக்கது.

நடிகர்கள் 
 விஷ்ணு ஆக கோபி
 நந்திதா ஆக கலைவாணி
 காளி வெங்கட்
 ஆனந்த் ராஜ் (நடிகர்)
 முனீஷ்காந்த் ராமதாஸ்

குறும் படம் 
2011ஆம் ஆண்டு கலைஞர் தொலைக்காட்சியில் ஒளிபரப்பான நாளைய இயக்குநர் என்ற நிகழ்ச்சியில் இந்தத் திரைப்படம் குறும் படமாக ஒளிபரப்பானது.

வெளி இணைப்புகள் 
 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
அறிமுக இயக்குநர் திரைப்படங்கள்
நாராயணீயம்

நாராயணீயம் என்பது ஒரு ஆன்மீக நூல். இதை மேல்பத்தூர் நாராயண பட்டத்திரி எழுதினார். பாகவதத்திலுள்ள 18,000 பாடல்களைச் சுருக்கி 1036 பாடல்களாக எழுதினார். சமசுகிருதத்தில் எழுதப்பட்ட இந்த நூலிற்கு நாராயணீயம் எனவும் பெயரிட்டார். இது 1587-ல் எழுதப்பட்டது. இது அச்சு நூல் வடிவில் 1851 ஆம் ஆண்டில் உருவாக்கப்பட்டது. இரயிம்மன் தம்பி என்பவர் இதை வெளியிட்டார்.

இந் நூலை ஸ்ரீமந்நாராயணீயம் என்ற பெயரில் தமிழில் மொழிபெயர்த்துள்ளனர். தெலுங்கிலும் மொழிபெயர்க்கப்பட்டுள்ளது. இதைக் குருவாயூர் கோயிலிலும் இந்துக்களின் மடங்களிலும் படிக்கின்றனர்.

குறிப்புகள்

சமசுகிருத நூல்கள்
வடக்கு மற்றும் மத்திய அந்தமான் மாவட்டம்

வடக்கு மற்றும் மத்திய அந்தமான் மாவட்டம் என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளின் மூன்று மாவட்டங்களில் ஒன்று. இதன் தலைநகரமாக மாயாபந்தர் நகரம் விளங்குகிறது. இதன் மொத்த பரப்பளவு 3251.85 சதுர கி.மீ.

வரலாறு
இது முன்னர் இருந்த அந்தமான் மாவட்டத்தைப் பிரித்து உருவாக்கப்பட்டது. ஆகஸ்டு 18, 2006 அன்று இப்பிரிப்பு நிகழ்ந்தது.

புவிப் பரப்பு
இது  பரப்பளவைக் கொண்டது.

மக்கள்
2001 ஆம் ஆண்டின் கணக்கெடுப்பின்படி, 105, 539 மக்கள் இங்கு வசிக்கின்றனர்.. இங்குள்ள மக்களின் எண்ணிக்கையைக் கொண்டு கணக்கிட்டால், சதுர கி.மீட்டருக்கு 32 பேர் வாழ்கின்றனர். பால் விகிதத்தில் ஆயிரம் ஆண்களுக்கு 925 பெண்கள் உள்ளனர்.. இங்குள்ளோரின் கல்வியறிவு சதவீதம்  84.25% ஆகும்.
இங்குள்ளோரில் பெரும்பாலானோர் வங்காளிகள் ஆவர்.

பொருளாதாரம்
இங்கு 6500 எக்டேர் பரப்பளவில் நெல் பயிரிடுகின்றனர். 3600 எக்டேர்களில் தென்னையும், 650 எக்டேரில் வாழையும் பயிரிடுகின்றனர்.

பிரிவுகள்
இதில் திக்லிபுர், மாயாபந்தர், ரங்காத் உள்ளிட்ட வட்டங்கள் உள்ளன.

இவற்றையும் காண்க
‎தெற்கு அந்தமான் மாவட்டம்
நிகோபார் மாவட்டம்

சான்றுகள்

இணைப்புகள்
அரசு இணையத்தளம் 

அந்தமான் நிக்கோபார் தீவுகளின் மாவட்டங்கள்
தெற்கு அந்தமான் மாவட்டம்

தெற்கு அந்தமான் மாவட்டம் என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளின் மூன்று மாவட்டங்களில் ஒன்று. போர்ட் பிளேர் நகரமே இதன் தலைநகரம். இது 2980 சதுர கி.மீ பரப்பளவைக் கொண்டது.

வரலாறு
இது 2006 ஆம் ஆண்டில் ஆகஸ்டு 18 ஆம் நாள் உருவாக்கப்பட்டது.

மக்கள் தொகை
2011 ஆம் ஆண்டு கணக்கெடுப்பின்படி, 2,37,586 மக்கள் வாழ்கின்றனர். . மக்கள் அடர்த்தி கணக்கெடுப்பின்படி, சதுர கி.மீட்டருக்கு 80 பேர் வசிக்கின்றனர். ஆயிரம் ஆண்களுக்கு 874 பெண்கள் என்ற அளவில் பால் விகிதம் உள்ளது.  கல்வியறிவு விகிதம் 88.49% என்ற அளவில் உள்ளது.

ஓங்கே, ஜாரவா, செந்தினலர், கிரேட் அந்தமானியர் ஆகிய நான்கு பழங்குடியின மக்கள் வாழ்கின்றனர்.

பிரிவுகள்
போர்ட் பிளேர், பெர்ரார்கஞ்சு, சின்ன அந்தமான் ஆகிய வட்டங்களைக் கொண்டுள்ளது.

சான்றுகள்

இவற்றையும் காண்க
வடக்கு மற்றும் மத்திய அந்தமான் மாவட்டம்
நிகோபார் மாவட்டம்

வெளியிணைப்புகள்
அரசு இணையத்தளம்

தெற்கு அந்தமான் மாவட்டம்
அந்தமான் நிக்கோபார் தீவுகளின் மாவட்டங்கள்
மகாபலி சக்கரவர்த்தி

மகாபலி சக்கரவர்த்தி இந்து புராணங்களில் குறிப்பிடப்படும் ஓரு அரக்க அரசன். இவர் மாவலி என்றும் அறியப்படுகிறார். பிரகலாதனின் பேரனும், விரோசனனின் மகனும் ஆவான். அரக்க குலத்தில் பிறந்த பலிச்சக்கரவர்த்தியின் கதை வாமண புராணத்தில் அமைந்துள்ளது. மாவலி என்று இவன் பெயரைக் குறிப்பிட்டு இவன் வரலாற்றைத் தமிழ்நெறியில் கூறுகிறான். 

மகாபலி அசுர அரசர்களிலேயே மிகப்பெரிய, மிக அதிக வலிமை வாய்ந்த அரசர் ஆவார்.

மகாபலி தன்னிடம் பிச்சை கேட்டு வந்த, தேவர்களின் இனத்தைச் சேர்ந்த, வாமனர் என்ற ஓர் ஏழை பிராமணனுக்குத் தான் கொடுத்திருந்த ஒரு வாக்கிலிருந்து அவர் பின்வாங்க விரும்பாத காரணத்தால், அவர் தனது சாம்ராஜ்யம் முழுவதையும் இழந்தார்.

ராஜசூய யாகம்
மகாபலியின் ஆட்சி அதன் உச்சத்தில் இருந்த போது இந்தியா நெடுகிலும் தனது ஆதிக்கத்தை நிலைநாட்டுவதற்காக, அப்பேரரசர் 
ஒரு ராஜசூய யாகத்தை நடத்தினார். இந்தியாவின் அனைத்து பழங்குடி இனங்களையும் சாம்ராஜ்யங்களையும் அரசர்கள், குழுத்தலைவர்கள், ராசாக்கள், மகாராசாக்கள், ஆகியோர், அரசர்களுக்கெல்லாம் பேரரசரான மகாபலிக்கு சிறப்பு மரியாதை செலுத்துவதற்காக, முசிறியில் குழுமினர். சடங்கின் ஒரு பகுதியாக, தன்னிடம் யார் எதை கேட்டாலும் அவருக்கு அதை கொடுப்பதாகப் பேரரசர் மகாபலி அறிவித்தார்.

அந்த சமயத்தில்தான், அசுரத் தலைநகரத்தில் ஒரு பிராமணக் கல்வி மையத்தை நிர்மாணிப்பதற்காக தனக்கு மூன்றடி நிலம் வேண்டும் என்று கேட்டு, ஓர் ஏழை பிராமணனாக மாறுவேடம் அணிந்து வாமான விஷ்ணு அங்கு வந்தான். தான் கொடுத்த வாக்கிலிருந்து பின்வாங்க விரும்பாத மகாபலி, அசுரத்தலைநகரில் தேவ பிராமணர்கள் தங்களது மதத்தை போதிப்பதற்கு அனுமதி கொடுத்தார்.

விரைவில் இச்சிறிய மையம் ஒரு மாபெரும் சமயப்பரப்பு நிலையமாக வளர்ந்தது. அது சூழ்ச்சிக்கும் ராஜ சதிக்குமான ஒரு செழிப்பான இடமாக விளங்கியது. இறுதியில் தங்களை எது தாக்கியிருந்தது என அசுர குல அறிவாளிகள் தெரிந்துகொள்வதற்கு முன்பாக, தேவ பிராமணர்கள் கடைசி அசுர சாம்ராஜியத்தை ஆட்கொண்டிருந்தினர்

மலையாள மண்ணில் மகாபலி
மகாபலி வாமனரிடம் தான் ஒவ்வொரு ஆண்டும் தன் நாட்டு (கேரளா) மக்களை காண வருவதற்கு அனுமதி தரவேண்டும் என்று வரம் கேட்டார், மகாவிஷ்ணுவும் அந்த வரத்தை மாவலிக்கு அளித்தார். இப்படி மகாபலி சக்கரவர்த்தி ஒவ்வொரு ஆண்டும் தன் நாட்டு மக்களை காண வரும் நாளே ஓணம் பண்டிகையாக கேரளா முழுவதும் மிக சிறப்பாக கொண்டாடப்படுகிறது. முக்கியமாக ஓணம் பண்டிகை மகாபலி வதம் நடந்த இடமான திருக்காட்கரை காட்கரையப்பன் கோயிலில் மிகவும் விமரிசையாக கொண்டாடப்படுகிறது.

கருவி நூல்
 அசுரன்
 வாமன புராணம்

வெளி இணைப்புகள்
http://temple.dinamalar.com/news_detail.php?id=11017 வாமன புராணம் பகுதி 1
http://temple.dinamalar.com/news_detail.php?id=11018 வாமன புராணம் பகுதி 2

மேற்கோள்கள்

இந்து தொன்மவியல் மாந்தர்
பாகவத புராண மாந்தர்
அசுரர்
சௌராட்டிர தீபகற்பம்

சௌராட்டிர தீபகற்பம் அல்லது கத்தியவார் தீபகற்பம்
குஜராத் மாநிலத்தின் தென்மேற்கு பகுதியில் அமைந்துள்ளது. 
சௌராட்டிர தீபகற்பத்தின் எல்லைகளாக, வடக்கே கட்ச் மாவட்டமும்,  மேற்கே அரேபியன் கடலும், தெற்கிலும், தென்மேற்கிலும் காம்பே வளைகுடாவும், வடமேற்கே கட்ச் வளைகுடாவும் கிழக்கே குசராத்தின் இதர மாவட்டங்களும் அமைந்துள்ளது.  இத்தீபகற்ப பகுதியை சௌராட்டிரம் அல்லது கத்தியவார் பகுதி என்றும்; இங்குள்ள மக்கள் சௌராட்டிர மொழி பேசியதால் சௌராஷ்ட்ரீகள் என்றும், தற்போது இங்கு கத்தியவாரி சமூகத்தினர் அதிகம் வாழ்வதால் கத்தியவாரிகள் என்றும் அழைக்கப்படுகின்றனர்.

வரலாறு
அரப்பா மற்றும்  மொகெஞ்சதாரோ நாகரீக சின்னங்கள், இத்தீபகற்பத்தில் உள்ள லோத்தல் மற்றும் சோமநாதபுரத்தில் உள்ள பிரபாச பட்டினம் என்ற இடத்தில் கண்டெடுக்கப்பட்டன. கி.மு., மூன்றாம் நூற்றாண்டில் சௌராட்டிர தீபகற்ப பகுதி மௌரியர்களின் ஆட்சியிலிருந்து சக வமிச அரசர்களின் கீழ் வந்தது. குப்தர்களின் காலத்திற்குப் பின் சௌராட்டிர தீபகற்ப பகுதிகள் வல்லபி வம்ச அரசர்களின் கீழ் வந்தது.

இசுலாமிய அரசர்களின் தாக்குதல்களுக்கு இப்பகுதி பலமுறை உள்ளாயிற்று. கசினி முகமது 1024-இல் சோமநாதபுரம் (குசராத்து), துவாரகை போன்ற இடங்களின் மீது படையெடுத்தார். தில்லி சுல்தான் அலாவுதீன் கில்சியின் படைத்தலைவர்கள் துவாரகை கிருஷ்ணன் கோயிலையும், சோமநாதபுரம் சிவன் கோயிலையும் தகர்த்தனர். இந்தியாவை ஆண்ட பிரித்தானியர்கள் காலத்தில் இத்தீபகற்பத்தில் 226 சுதேச சமஸ்தானங்கள் இருந்தன. இந்தியா விடுதலை அடைந்த பின்பு அனைத்து சுதேச சமஸ்தானங்கள், சர்தார் வல்லபாய் படேலின் கடும் முயற்சியால் இந்தியாவுடன் இணைக்கப்பட்ட்து.

மாவட்டங்கள்

15 ஆகஸ்டு 2013 அன்று துவக்கப்பட்ட  ஏழு புதிய மாவட்டங்களில் கிர்சோம்நாத் மாவட்டம், தேவபூமி துவாரகை மாவட்டம், மோர்பி மாவட்டம் மற்றும் போடாட் மாவட்டம் என நான்கு மாவட்டங்கள் சௌராட்டிர தீபகற்பகுதியில் துவக்கப்பட்டது.

 கிர்சோம்நாத் மாவட்டம்
 தேவபூமி துவாரகை மாவட்டம்
 ஜூனாகாத் மாவட்டம் 
 ராஜ்கோட் மாவட்டம்
 பவநகர் மாவட்டம்
 ஜாம்நகர் மாவட்டம்
 அம்ரேலி மாவட்டம்  
 போர்பந்தர் மாவட்டம்
 சுரேந்திரநகர் மாவட்டம்
 போடாட் மாவட்டம்
 மோர்பி மாவட்டம்

கனிம வளங்கள் 
எரிமலை குழம்பினால் ஆன மணல் கற்கள் 60,000 சதுர கிலோ மீட்டர் பரப்பளவில் பரந்து காணப்படுகிறது. கடற்கரை பகுதிகளில் களிமண், சுண்ணாம்பு கற்கள் பரந்து காணப்படுகிறது.

நிலவியல்
சௌராட்டிர தீபகற்ப பகுதி கடல் மட்டத்திலிருந்து 600 அடி உயரத்தில் அமைந்துள்ளது. ஆனால் கிர்நார் மலைப் பகுதிகள் மட்டும் கடல் மட்டத்திலிந்ருது 3665 அடி உயரத்தில் உள்ளது. சௌராட்டிர தீபகற்பம் வெப்ப மண்டலத்தில் அமைந்துள்ளதால், முட்செடிகளும், மரங்களும் கொண்ட காடுகள் காணப்படுகிறது.

வேளாண்மை
கோதுமை, தினை, நவதானியங்கள், நிலக்கடலை மற்றும் பருத்தி இங்கு விளையும் முதன்மை பயிர்கள்.

பார்க்க வேண்டிய இடங்கள்
 சோமநாதபுரம் சிவன் கோயில்
 துவாரகாதீசர் கோயில்
 கிர் தேசியப் பூங்கா

படக்காட்சியகம்

மேற்கோள்கள்

மூவலந்தீவுகள்
சௌராட்டிர தீபகற்பம்
குஜராத்தின் புவியியல்
திதி (புராணம்)

திதி, ()-() இந்து தொன்மவியல் படி, அரக்கர்களின் தாய் ஆவார். தட்சப்பிரசாபதியின் அறுபது மகள்களில் ஒருத்தி. பிரம்மாவின் பேத்தி. காசியபர் முனிவரின் பதிமூன்று மனைவிகளில் ஒருத்தி. தன் உடன் பிறந்தவளான அதிதியை வெறுப்பவள். உருத்திரன், மருத்துக்கள் மற்றும் தைத்தியர்கள் மற்றும் அதர்மத்தைப் பின்பற்றும் பல அரக்கர் குலங்களை உருவாக்கிய தாய். அதிதியின் குழந்தைகளான இந்திரன் முதலான தேவர்களை வெறுப்பவள். அதிதியின் மகனான இந்திரனைவிட பலமிக்க குழந்தையை தன் கணவன் காசியப முனிவரிடம் வேண்டினாள்.

காசியபரின் அருள்படி, விஷ்ணுவின் வைகுண்டத்தை காவல் புரியும் ஜெயன்-விஜயன் எனும் இருவர் தங்களின் அகந்தை காரணமாக, சனகாதி முனிவர்களை வைகுண்டம் செல்ல அனுமதி மறுத்த காரணத்தால், முனிவர்களின் சாபப்படி அசுரர் குலத்தில், திதிக்கு இந்திரனை விட பலமிக்க இரு மகன்களாக இரணியாட்சன் மற்றும் இரணியன்  போன்ற தைத்தியர்களாகப் பிறந்தனர்.

இதனையும் காண்க
 அதிதி 
 கத்ரு
 வினதா
 தனு
 சுரசை
 முனி

மேற்கோள்கள்

வெளி இணைப்புகள்
Dictionary of Hindu Lore and Legend () by Anna Dhallapiccola
 http://www.tirumala.org/activities_publi_others_english.htm  TTD Publications].Go to this link to buy 'A Synopsis of Srimad Bhagavatam' for further details.

கூடுதல் வாசிப்பிற்கு
Hindu Goddesses: Vision of the Divine Feminine in the Hindu Religious Traditions () by David Kinsley

இந்து தொன்மவியல் மாந்தர்
சந்தௌலி மாவட்டம்

சந்தௌலி மாவட்டம்  என்பது இந்திய மாநிலமான உத்தரப் பிரதேசத்தில் உள்ள மாவட்டங்களில் ஒன்று. இதன் தலைமையகம் சந்தௌலி நகரத்தில் உள்ளது. இந்த மாவட்டம், வாரணாசி கோட்டத்திற்கு உட்பட்டது. வாரணாசி மாவட்டத்தில் இருந்து பிரிக்கப்பட்டு சந்தௌலி மாவட்டமாக நிர்வகித்தனர். சில காலத்திற்குப் பின்னர், மீண்டும் வாரணாசி மாவட்டத்துடன் இணைக்கப்பட்டது. உயர் நீதி மன்றத்தில் வழக்கு தொடரப்பட்டதால்  சந்தௌலி மாவட்டம் தனியாக நிர்வகிக்கப்படுகிறது. நெல்லும் கோதுமையும் விளைவிக்கின்றனர்.

புவிப்பரப்பு
இது சந்தௌலி, சகல்தீகா, சாக்கியா என்ற மூன்று வட்டங்களைக் கொண்டது. இங்கு
கங்கை, கர்மனசா, சந்திரபிரபா உள்ளிட்ட ஆறுகள் பாய்கின்றன.

பொருளாதாரம்
இது இந்தியாவின் பின்தங்கிய மாவட்டங்களில் ஒன்று. இந்த மாவட்டம் பொருளாதார வளர்ச்சியில் பின்தங்கிய மாவட்டங்களுக்கு வழங்கப்படும் நிதியை பெறுகிறது.

மக்கள் தொகை
2011 ஆம் ஆண்டு கணக்கெடுப்பின்படி, 1,952,713 பேர் வாழ்கின்றனர். சதுர கிலோமீட்டருக்கு 768 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 913 பெண்கள் என்ற அளவில் பால் விகிதம் உள்ளது. இங்குள்ளோரில் 73.86% கல்வி கற்றோர் ஆவர்.

சான்றுகள்

இணைப்புகள்

 

உத்தரப் பிரதேசத்தில் உள்ள மாவட்டங்கள்
இரணியாட்சன்

இரணியாட்சன்அல்லது இரண்யாட்சன் (Hiranyaksha), ஒரு இந்து புராணக் கதாபாத்திரம் ஆகும். இவர் காசிபர் - திதி தம்பதியரின் மகன். இரணியனின் அண்ணன் ஆவார். பிரம்மாவை நோக்கி கடும் தவம் மேற்கொண்டு, தனக்கு எந்த ஆயுதத்தின் மூலமும் மரணம் ஏற்படக்கூடாது என்றும், மூவுலகத்திற்கும் தான் அரசனாக இருக்க வேண்டி வரம் பெற்றவன். மூவுலகையும் வென்று, பின் பூமியை அபகரித்து பாதாள லோகத்தில் மறைத்து வைத்து, அதர்ம வழியில் வாழ்ந்தவன் இரண்யாட்சன். இரண்யாட்சனின் கொடுமைகளைத் தாங்காத  பூமா தேவி, பிரம்மா, இந்திராதி தேவர்களின் வேண்டுகோளை ஏற்று திருமால், வராக அவதாரம் எடுத்து இரண்யாட்சனை தன் கூரிய கோரைப் பற்களால் கடித்துக் குதறி அழித்து, பூமாதேவி, இந்திராதி தேவர்கள் உட்பட மூவலகையும் மீட்டு தர்மத்தை நிலைநாட்டினார்.

இவற்றையும் காண்க
 இரணியகசிபு
 வராக புராணம்
 திதி (புராணம்)

மேற்கோள்கள்

நூல் உதவி
 வராக புராணம், முதல் பகுதி
 வராக புராணம், இரண்டாம் பகுதி

கூடுதல் வாசிப்பிற்கு
 http://www.gita-society.com/scriptures/ALL18MAJORPURANAS.IGS.pdf 

அசுரர்
பாகவத புராண மாந்தர்
கட்டிடத் தகவல் மேலாண்மை

கட்டிடத் தகவல் மேலாண்மை (Building Information Management) என்பது, கட்டிடத் திட்டம் ஒன்றினுள் அடங்கியுள்ள இயற்பண்புத் தரவுகளைச் (attributed data) சேகரித்தல், ஒழுங்குபடுத்தல், பகுப்பாய்தல், பகிர்தல் ஆகியவற்றை ஒருங்கே குறிப்பது. "கட்டிடத் தகவல்" என்பது ஒரு குறித்த கட்டுமானத் திட்டம், முறைமைகள் அல்லது கூறுகள் தொடர்பில் பயன்படுத்தக்கூடிய அறிவைக் குறிக்கிறது. இதை உரியமுறையில் மேலாண்மை செய்வதே "கட்டிடத் தகவல் மேலாண்மை" எனலாம்.

தற்காலத்தில் கட்டிடத் தகவல் மேலாண்மை என்பது, கட்டிடமொன்றின் தொடக்க நிலையில் இருந்து பல்வேறு கட்டங்களூடாக அதன் கால முடிவில் உடைக்கப்படும் வரையான எல்லாக் கட்டங்களிலும், விபரம் அறிந்து முடிவுகளை எடுப்பதற்கு உதவியாகப் பகிர் அறிவை உருவாக்குவதை நோக்கமாகக் கொண்டது.

குறிப்புகள்

கட்டுமானம்
போர்த்துக்கல், பிரேசில், அல்கார்வெசு ஆகியவற்றின் ஐக்கிய இராச்சியம்

போர்த்துகல்,பிரேசில்,அல்கார்வெசு ஆகியவற்றின் ஐக்கிய இராச்சியம் (United Kingdom of Portugal, Brazil and the Algarves) பிரேசில் மாநிலத்தை தனி இராச்சியமாக அறிவித்து அத்துடனேயே போர்த்துகல் இராச்சியத்தையும் அல்கார்வெசு இராச்சியத்தையும் ஒன்றிணைத்து பல்வேறு கண்டங்களில் அமைந்த ஒரே முடியாட்சியாகும். 

நெப்போலியனின் படையெடுப்புக்களின்போது பிரேசிலுக்கு இடம்மாறிய அரசவை மீண்டும் ஐரோப்பாவிற்குத் திரும்பிய நேரத்தில், 1815இல் போர்த்துகல், பிரேசில்,அல்கார்வெசு ஐக்கிய இராச்சியம் உருவாக்கப்பட்டது. 1822 இல் பிரேசில் விடுதலை பெற்றதாக அறிவித்துக் கொண்டபோது இந்த இராச்சியம் நடைமுறைப்படி முடிவுக்கு வந்தது. தன்னாட்சி பெற்றதாக பிரேசில் பேரரசை போர்த்துகல் ஏற்றக்கொண்ட பிறகு 1825இல்  முறையாக இந்த இராச்சியம் முடிவுக்கு வந்தது. 

இந்த ஐக்கிய இராச்சியம் நடைமுறையில் இருந்த காலத்தில் இது முழுமையான போர்த்துகல் பேரரசின் பிரதிநிதியாக இருக்கவில்லை. உண்மையில் இது ஆசியாவிலும் ஆபிரிக்காவிலும் இருந்த வெளிநாட்டுக் குடியேற்றங்களைக் கட்டுப்படுத்திய அத்திலாந்திக்கு பெருங்கடலைக் கடந்த பெருநகரமாக  விளங்கியது.

எனவே, பிரேசிலைப் பொறுத்தவரை, இந்த அமைப்பினால் இரு நன்மைகள் கிடைத்தன:
 தனி இராச்சியம் என்ற தகுதி கிட்டியது. 
 ஐக்கிய இராச்சியத்தின் உருவாக்கம் பிரேசில் இனி குடியேற்ற பகுதியாக இல்லாது அரசியலில் சமமான பங்கு கொள்ளும் தகுதியை நிலைநாட்டியது.

மேற்சான்றுகள்

நூற்றொகுதி
 
 Monarchy in Brazil வெளியுறவு அமைச்சகம், accessed on 8 June 2008.
 Elevação do Brasil a Reino Unido a Portugal e Algarves Secretary of Education of Rio de Janeiro, accessed on 8 June 2008. 
 Reino Unido (1815–1822) Chamber of Deputies of Brazil, accessed on 8 June 2008.
பிரேசிலின் வரலாறு
வடகறி (திரைப்படம்)

வடகறி () இது 2014ம் ஆண்டு வெளியான தமிழ் நகைச்சுவை திகில் திரைப்படம் ஆகும். இந்த திரைப்படத்தை சரவண ராஜன் இயக்க, ஜெய், சுவாதி ரெட்டி, ஆர்ஜே பாலாஜி உள்ளிட்ட பலர் நடித்துள்ளார்கள். தனக்கு சொந்தமில்லாத பொருளை தன்வசப்படுத்திக் கொள்வதால் என்னென்ன பிரச்சனைகளை சந்திக்க வேண்டியது வரும் என்ற கருத்தைச் சொல்ல வந்திருக்கும் படமே ‘வடகறி’ ஆகும்.

நடிகர்கள் 
 ஜெய்
 சுவாதி ரெட்டி
 ஆர். ஜே. பாலாஜி
 அருள்தாஸ்
 கஸ்தூரி
 மைஷா கோஷல்
 சன்னி லியோன் - சிறப்புத் தோற்றம் 
 வெங்கட் பிரபு - சிறப்புத் தோற்றம் 
 பிரேம்ஜி அமரன் - சிறப்புத் தோற்றம்

வெளியீடு 
இந்த திரைப்படம் ஜூன் 19, 2014ம் ஆண்டு வெளியானது. இந்த திரைப்படம் தெலுங்கு மொழியில் குல்பி என்ற பெயரில் மொழிமாற்றம் செய்யப்பட்டு வெளியானது.

வெளி இணைப்புகள் 
 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
திகில் திரைப்படங்கள்
அறிமுக இயக்குநர் திரைப்படங்கள்
ஜெய் நடித்த திரைப்படங்கள்
நீர்நிலை

நீர்நிலை (body of water) என்பது எல்லா வகையான நீரின் தொகுப்புகளையும் குறிக்கும்.  பொதுவாக இது புவிப்பரப்பின் மீது காணப்படும். நீர்நிலை என்ற சொல் சமுத்திரங்கள், கடல்கள், ஆறுகள், நீரோடைகள், சுனைகள், மடுக்கள் போன்ற இயற்கையான நீர்நிலைகளையும், ஏரிகள், குளங்கள், அணைகள் போன்ற மனிதனால் செயற்கையாக உருவாக்கப்பட்ட நீர்நிலைகளையும் குறிக்கும்.

நீர்த்தேக்க வகைகள் 
தேங்கி நிற்கும் அல்லது தேக்கி வைக்கப்பட்ட நீர் நிலைகளை நீர்த்தேக்கம் என்கிறோம்.

♦ பள்ளத்தாக்கு அணை நீர்த்தேக்கம்
♦ கரையோர நீர்த்தேக்கம்
♦ சேவை நீர்த்தேக்கம்

பட்டியல்

சொல்லும் பொருளும் 
நீர்நிலை

நீர் நிலைகளின் தமிழ்ப்பெயர்கள் 
நீர் நிலைகளை அவற்றின் அளவுக்கு ஏற்பவும் பயன்பாட்டுக்கு ஏற்பவும் பல்வேறு பெயர்களால் தமிழர்கள் அழைத்து வந்துள்ளனர்.
 குளம் (குளிப்பதற்காக அமைக்கப்பட்டவை)
 ஏரி (ஏர் தொழிலுக்காக {பயிர்ச் செய்கை) அமைக்கப்பட்டவை)
 ஊருணி (ஊரார் உண்ணுவதற்காக {சுத்தமான குடிநீர்த் தேவைக்காக)
 பொய்கை (மலர் நிறைந்த நீர் நிலை)
  மடு
 கேணி (ஆலயங்களுக்கு அருகாமையில் அமைந்த நீர் நிலை)
 மோட்டை
 அள்ளல்
 கிணறு
 துரவு (தோட்டஞ் செய்வதற்காககத் தோண்டப்பட்டவை)
 தடாகம் அல்லது வாவி
 ஓடை
 அளக்கர் (அளக்க முடியாத நீர் நிலை- கடல்)
 அசம்பு (உள்நாட்டில் காணப்படும் கழிமுகம் அல்லாத நீர்கோர்த்த களிமண் நிறைந்த சேற்று நிலம் )
 அள்ளல் (சேறு பொருந்திய நீர் பள்ளம்)
 அகழி - கோட்டைக்கு வெளியே அகழ்ந்து அமைக்கப்பட்ட நீர் அரண்.(ஆழமான நீர் கொண்ட பாதுகாப்பான இடம்)
 அயம் - அருவி கொட்டுமிடத்தில் பொங்கிக்கொண்டிருக்கும் நீர்நிலை.
 ஆழிக்கிணறு''' (தற்போது இது நாழிக்கிணறு என்று அறியப்படுகிறது) - கடலருகே தோண்டி கட்டிய கிணறு. தமிழகத்தின் திருசெந்தூரில் இவ்வாறான நீர் நிலை தற்போதும் உள்ளது.
 இலஞ்சி - பலவகையான பயன்பாட்டிற்காக தேக்கப்படும் நீர்.
 கயம் - சமவெளியில் ஆறு பாய்ந்து நிரம்பும் நீர்நிலை.
 கழி - உப்பங்கழி, கடல்நீர் பாய்ந்து தேங்கிய நீர்நிலை.
 சுனை - மலைப்பகுதியில் பாறைகளுக்கிடையே தேங்கும் நீர்நிலை.(சிறிதளவு நீருள்ள பள்ளம்)
 மடு - சமநிலத்தில் ஆறு பாயும்போது ஒதுங்கும் அதிமெல்லோட்ட நீர்நிலை.
 குட்டை - குடிநீருக்காக இன்றி வளர்ப்பு விலங்குகளைக் குளிப்பாட்டுவதற்காகத் தேக்கப்படும் நீர்.
 கூவல் - கிணறுபோன்ற நீர் தேக்கம். ஆனால் ஆழமற்றது.
 தருவை - பெரிய ஏரி

நிகண்டு காட்டும் சொற்கள் 
இலஞ்சி,   பண்ணை,  ஏல்வை,  குண்டம்,  அலந்தை,  பொய்கை, வலயம், சுனை, சிறை, பட்டம், உடுவை, பயம்பு, படுகர், குட்டம், தாங்கல், கோட்டகம், ஏரி, உவளகம், மடு, ஓடை, படு, தடம், வாவி, தடாகம்,  ஆவி,  சூழி,  கிடங்கு,  சலதரம்,  கேணி,  பணை,  கயம், பல்வலம்,  நளினி, இலந்தை,  மூழி,  குழி, குளம்.

வகைகள் 
சுனை, கயம், பொய்கை, ஊற்று என்பன தானே நீர் கசிந்த நிலப்பகுதிகளாகும். குட்டை, மழை நீரின் சிறிய தேக்கமாகும். குளி(ர்)ப்பதற்குப் பயன்படும் நீர்நிலை 'குளம் ' என்பதாகவும் உண்பதற்குப் பயன்படும் நீர்நிலை 'ஊருணி ' எனவும் ஏர்த் தொழிலுக்குப் பயன்படும் நீர்நிலை 'ஏரி ' என்றும், வேறு வகையாலன்றி மழை நீரை மட்டும் ஏந்தி நிற்கும் நிலையினை 'ஏந்தல் ' என்றும், கண்ணாறுகளை உடையது 'கண்மாய் ' என்றும் தமிழர்கள் பெயரிட்டு அழைத்தனர்.

அடிக்குறிப்பு

உசாத்துணைகள் 
 http://www.badriseshadri.in/2012/01/2_23.html.
 http://dsal.uchicago.edu/cgi-bin/philologic/search3dsal?dbname=tamillex&query=Waterspout&matchtype=exact&display=utf8.
 http://www.srmuniv.ac.in/tamil_perayam/tamil_courses/Lessons/MA_Tamil/I_Year/matt03/html/mat03009ep5b.htm.

சூழியல்
உலர்நிலங்கள்
நீர்நிலைகள்
கோயில் புறா

கோயில் புறா 1981 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சங்கர், சரிதா மற்றும் பலர் நடித்திருந்தனர்.

நடிகர்கள் 
 சங்கர் பணிக்கர் 
 சரிதா 
 பியூசி ராஜா பகதூர்
 வினு சக்ரவர்த்தி

பாடல்கள் 
இத்திரைப்படத்தில் இடம்பெற்ற அமுதே தமிழே அழகிய மொழியே எனதுயிரே... என்ற பாடல் தமிழ்மொழியின் பெருமையைக் கூறுவதாக அமைந்துள்ளது. இப்பாடலை புலமைப்பித்தன் எழுதினார்.  இப்பாடலுக்கான இசையை இளையராசா அமைத்திருந்தார். பி. சுசீலா, உமா ரமணன் ஆகியோர் பாடினார்கள்.

மேற்கோள்கள்

வெளி இணைப்புகள் 
 யு டியூப்
 பாடல் வரிகள்
 அமுதே தமிழே

1981 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சரிதா நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
முரா (அரக்கன்)

முரா, தான் பெற்ற தவ வலிமையால் தேவர்களையும், முனிவர்களையும் கொடுமைப்படுத்தி வந்தான். மூவுலகங்களையும் தனதாக்கிக் கொள்ளும் ஆசையில், முதலில் இந்திரலோகத்தின் மீது படையெடுத்தான். முராவை எதிர்கொள்ள முடியாத இந்திரன், சிவபெருமானிடம் சரணடைந்தார். சிவபெருமான் தேவர்களைத் திருமாலிடம் சென்று முறையிடச் சொன்னார். இந்திரன் தேவர்களுடனும், முனிவர்களுடனும் திருமாலிடம் சென்று சரணடைய, அவர்களைக் காப்பதற்காகத் திருமால் முராவுடன் கடும் போரிட்டு அவனைக் கொன்றார். இதனால்  திருமால் தன் பகைவனை (முரா) அழித்த காரணத்தால் முராரி என்றும் அழைக்கப்படுகிறார்.

உசாத்துணை
 பதினெண் புராணங்கள் (நூல்), வாமன புராணம், பக்கம் 542

இந்து தொன்மவியல் மாந்தர்
அசுரர்